Source: http://obcan.hlohovec.sk/vseobecne-zavazne-nariadenia.phtml?id_kat_for_menu=16074&module_action__254455__id_vzn=19181
Timestamp: 2019-09-23 12:06:59+00:00
Document Index: 4569412

Matched Legal Cases: ['§ 6', '§ 53', '§ 4', '§ 4', '§ 4', '§ 4']

Účinnosť: 15.4.2017
Mestské zastupiteľstvo mesta Hlohovec na základe samosprávnej pôsobnosti podľa § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 53 ods. 2 zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov vydáva toto všeobecne záväzné nariadenie mesta Hlohovec č. 178/2017 o obmedzení používania pyrotechnických výrobkov na území mesta Hlohovec:
Účelom tohto všeobecne záväzného nariadenia mesta Hlohovec je obmedziť používanie pyrotechnických výrobkov kategórie F21, F32, P13 a T14 na území mesta Hlohovec.
Obmedzenie používania pyrotechnických výrobkov
Na celom území mesta Hlohovec je zakázané z dôvodu ochrany verejného poriadku používať pyrotechnické výrobky kategórie F2, F3, P1 a T1 počas celého roka, s výnimkou časového úseku od 20.00 h dňa 31. decembra do 02.00 h dňa 1. januára kalendárneho roka.
Týmto všeobecne záväzným nariadením sa zrušuje Všeobecne záväzné nariadenie mesta Hlohovec č. 135/2013 o používaní pyrotechnických výrobkov na zábavné a oslavné účely na území mesta Hlohovec.
1. Toto všeobecne záväzné nariadenie mesta Hlohovec bolo schválené Mestským zastupiteľstvom mesta Hlohovec dňa 23. 03. 2017.
2. Toto všeobecne záväzné nariadenie mesta Hlohovec nadobúda účinnosť 15.04.2017.
1 § 4 ods. 2 písm. a) bod 2 nariadenia vlády č. 70/2015 Z. z. o sprístupňovaní pyrotechnických výrobkov na trhu
2 § 4 ods. 2 písm. a) bod 3 nariadenia vlády č. 70/2015 Z. z. o sprístupňovaní pyrotechnických výrobkov na trhu
3 § 4 ods. 2 písm. c) bod 1 nariadenia vlády č. 70/2015 Z. z. o sprístupňovaní pyrotechnických výrobkov na trhu
4 § 4 ods. 2 písm. b) bod 1 nariadenia vlády č. 70/2015 Z. z. o sprístupňovaní pyrotechnických výrobkov na trhu
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 23.09.2019 14:06:59